**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL važiavimo KLAIPĖDOS MIESTO reguliaraus susisiekimo maršrutų autobusais transporto lengvatos suteikimo 2021 M. RENGINIŲ METU**

2021 m. gegužės 7 d. Nr. T1-146

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos kelių transporto kodekso 4 straipsnio 3 dalimi ir 16 straipsnio 2 dalimi, Lietuvos Respublikos transporto lengvatų įstatymo 5 straipsnio 8 dalimi ir Klaipėdos miesto savivaldybės tarybos 2019 m. gruodžio 19 d. sprendimo Nr. T2-385 „Dėl keleivių vežimo kainų patvirtinimo“ 18 punktu, Klaipėdos miesto savivaldybės taryba nusprendžia:

1. Leisti 2021 metais šių renginių dienomis visais Klaipėdos miesto savivaldybės vietinio (miesto) reguliaraus susisiekimo maršrutų autobusais važiuoti nemokamai:

1.1. visiems keleiviams – Dieną be automobilio, 2021 m. rugsėjo 22 d.;

1.2. tik renginio dalyviams – tarptautinio festivalio Didžiųjų burlaivių regatos „Tall Ships Races 2021“ metu, 2021 m. birželio 27–30 d.

2. Pavesti Klaipėdos miesto savivaldybės administracijai kompensuoti VšĮ „Klaipėdos keleivinis transportas“ viešojo transporto nuostolius, bet ne daugiau kaip 24 815,31 Eur, patirtus vežant keleivius nemokamai vietinio (miesto) reguliaraus susisiekimo maršrutų autobusais 1 punkte nustatytų renginių metu.

3. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktoriaus pavaduotoja | Asta Dirgėlienė |

Parengė

Transporto skyriaus vyriausioji specialistė

Kazimiera Rimienė, tel. 39 60 92

2021-05-03